CPBB-OMTZ-2025/003069-002

Výzva na predloženie ponuky pre účely zistenia predpokladanej hodnoty zákazky

Dobrý deň,

verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: „Metrologické overenie (kalibrácia) radiačných sond typu NUVIA civilnej ochrany“ pre Centrum bezpečnostnotechnických činností MV SR, oddelenie radiačnej a chemickej bezpečnosti v Slovenskej Ľupči.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE v termíne do 08.10.2025 do 14,30 hod.

Opis predmetu zákazky

Názov zákazky: Metrologické overenie (kalibrácia) radiačných sond typu NUVIA civilnej ochrany pre Centrum bezpečnostnotechnických činností MV SR, oddelenie radiačnej a chemickej bezpečnosti v Slovenskej Ľupči.

Spoločný slovník obstarávania (CPV): CPV 50433000-9 Kalibrovanie

Rozdelenie predmetu zákazky na časti: Predmet zákazky nie je rozdelený na časti.

Hlavné miesto dodania tovaru :

Centrum bezpečnostnotechnických činností MV SR, oddelenie radiačnej a chemickej bezpečnosti, pracovisko Slovenská Ľupča.

Predmetom zákazky je zabezpečenie metrologického overenia (kalibrácie) radiačných sond typu NUVIA civilnej ochrany v celkovom množstve 23 kusov. Konkrétne ide o špeciálnu službu metrologického overenia typu NUVIA pre radiačnú monitorovaciu sieť CO typu Radmon-II.

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania.

Cena za uvedenú službu musí byť uvedená ako cena bez DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

Výsledkom verejného obstarávania bude  objednávka na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Na základe písomne vystavenej objednávky bude vystavená faktúra, s minimálne 30 dňovou dobou splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka, t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).

Ponuku predkladajte len prostredníctvom systému JOSEPHINE.

S pozdravom

Mgr. Andrea Lačná

Ministerstvo vnútra Slovenskej republiky

Centrum podpory Banská Bystrica

9. mája 1, 974 86 Banská Bystrica

tel.: +421 961 60 5477, e-mail: andrea.lacna@minv.sk